**Kære medlemmer af Danmarks Lærerforening – Gribskov-Halsnæs Lærerkreds!**

Den 11. marts måtte vi udskyde den planlagte generalforsamling på Ramløse Skole. Nu forsøger vi så igen at indkalde til digital generalforsamling den 15. juni pt. på fire skoler; Gilbjergskolen, Bjørnehøjskolen, Frederiksværk Skole og Melby Skole – under forudsætning af, at forsamlingsforbuddet hæves til mellem 30- 50 personer. Det bliver en noget anderledes generalforsamling end normalt, og vi håber på jeres forståelse i denne svære situation, som ingen har ønsket sig.

DLF har givet mulighed for at afholde GF2020 under en anden form, som tager hensyn til myndighedernes retningslinjer. Da vores kasser stopper pr. 31/7 2020, så er kredsstyrelsen i morges blevet enige om, at vi ikke er funktionsduelige. Det giver os ifølge Hovedforeningen mulighed for at afholde en digital generalforsamling.

Det foregår på den måde at man tilmelder sig generalforsamlingen hos TR eller på kredskontoret, og så møder man fysisk op på en af GF2020 mødestederne.

De endelige mødesteder meldes ud, når vi kender antallet af deltagere på de forskellige arbejdspladser. På hvert af mødestederne er der en opkobling og en storskærm, hvor man kan følge og deltage i GF2020. Der vil på hvert mødested være en valgansvarlig.

GF2020 afvikles i en forkortet form, og alt materiale vil være sendt ud til medlemmer inden, så man kan sætte sig ind i det og have evt. spørgsmål og kommentarer klar. Selve valget gennemføres med stemmesedler de enkelte mødesteder, hvorefter de sendes til den skole hvor kredsstyrelsen er samlet, her finder den samlede optælling sted. Valgresultatet offentliggøres efter afslutningen af GF2020.

Vi håber at se lige så mange, som vi plejer, dog under en anden form.

Nedenfor er en oversigt og tidsplanen frem mod den digitale generalforsamling:

25. maj Dagsorden for generalforsamling udsendes via TR.

TR adviseres om opslag på InSite. Dagsorden slås op på kredsens hjemmeside, fagbladet folkeskolen og på kredsens facebook-side.

2. juni Nyhedsbrev (GF nummer) distribueres til skoler/arbejdspladser og lægges på hjemmesiden.

Der gøres opmærksom på bladet på kredsens facebook-side og på InSite.

2. juni Deadline for fremsendelse af forslag til punkter på GF-20

5. juni Den skriftlige beretning sendes som PDF.

5. juni Regnskab – samt regnskab for kreds 34´s Særlig Fond sendes via TR som PDF til alle arbejdspladser, hvor kreds 34 har medlemmer.

5. juni Budget og forslag til kontingent sendes via TR som PDF til alle arbejdspladser, hvor kreds 34 har medlemmer.

10. juni Af hensyn til det praktiske og fordelingen åbning af valgstæder er der deadline for tilmelding.

8. – 15. juni kl. 16.30 Medlemmer tilkendegiver via TR, om de ønsker at stille spørgsmål

og/eller komme med bemærkninger til beretninger, regnskab, budget og indkomne forslag.

15. juni GF-2020

17:00 – 17:30 Stemmesedler udleveres.

17:30 Generalforsamlingen begynder via Skype på xx skoler.

17:35 Formanden byder velkommen og der vælges dirigent.

**GENERALFORSAMLING**

**Mandag d. 15. juni 2020 kl. 17.30**

**på Gilbjergskolen, Bjørnehøjskolen, Frederiksværk Skole og Melby Skole**

Foreløbig dagsorden:

1. Forretningsorden
2. Valg af dirigent
3. Beretning
4. Regnskab
5. Indkomne forslag
6. Vedtægtsændringer
7. Budget og fastsættelse af kontingent
8. Valg af formand, næstformand, kasserer, sagsbehandler, 2 revisorer og

1 revisorsuppleant, 2. suppleanter til kredsstyrelsen

1. Evt.

Forslag der ønskes optaget på dagsordenen skal være kredskontoret i hænde senest tirsdag d. 2. juni.

Tilmelding til mail (034@dlf.org) eller kredskontoret senest tirsdag d. 10. juni.